《读《史记》四十首 其七 刎颈交》
清代·张晋

势力交情何足数，廉颇相如自千古。耳余亦号刎颈交，誓天指日如同胞。

耳也兄，余也弟，同死同生不相弃。一朝座中解将印，刎颈之交不可间。

耳封王，余封侯，余虽未杀耳，快意已睹假耳头。井陉耳佐淮阴将，成安君斩泜水上，昔日交情今已忘。

吁嗟乎！如耳余者何，廉颇相如今不闻。

作者简介：山西阳城人，字隽三。诸生。工诗，长于七古。足迹半天下，后落拓以死。有《艳雪堂诗集》。